CELEX: C2006/060/101
Language: sk
Date: 2006-03-11 00:00:00
Title: Vec F-126/05: Žaloba podaná  22. decembra 2005  – Borbély/Komisia

11.3.2006   
            
            
               SK
            
            
               Úradný vestník Európskej únie
            
            
               C 60/54
            
         Žaloba podaná 22. decembra 2005 – Borbély/Komisia
   (Vec F-126/05)
   (2006/C 60/101)
   Jazyk konania: angličtina
   Účastníci konania
   
      Žalobkyňa: Andrea Borbély (Brusel, Belgicko) (v zastúpení: R. Stötzel, advokát)
   
      Žalovaná: Komisia Európskych spoločenstiev
   Návrhy žalobkyne
   Žalobkyňa sa domáha, aby Súd prvého stupňa:
   
               —
            
            
               zrušil rozhodnutie Európskej komisie z 30. septembra 2005 v rozsahu, v akom zamieta priznať žalobkyni diéty podľa článku 10 ods. 1 prílohy VII Služobného poriadku úradníkov Európskych spoločenstiev, príspevok na usídlenie podľa prvého pododseku článku 5 ods. 1 prílohy VII Služobného poriadku úradníkov Európskych spoločenstiev a náhradu cestovných výdavkov pri jej nástupe do služobného pomeru podľa článku 7 ods. 1 písm. a) prílohy VII Služobného poriadku úradníkov Európskych spoločenstiev,
            
         
               —
            
            
               zaviazal Európsku komisiu na náhradu žalobkyni diét, príspevku na usídlenie a cestovných výdavkov pri jej nástupe do služobného pomeru spolu s úrokmi bežiacich odo dňa vzniku splatnosti uvedených nárokov podľa prílohy VII Služobného poriadku úradníkov Európskych spoločenstiev.
            
         Žalobné dôvody a hlavné tvrdenia
   Žalobkyňa, predtým úradníčka Ministerstva zahraničných vecí v Budapešti, v Maďarsku, poverená na obdobie štyroch rokov pôsobením v Diplomatickej službe Stáleho zastúpenia Maďarska pri Európskej únii v Bruseli, bola menovaná za úradníčku Komisie v skúšobnej dobe na mieste v Bruseli.
   V marci 2005 požiadala o vyplatenie príspevku na usídlenie, náhradu cestovných výdavkov pri nástupe do jej služobného pomeru a o vyplatenia diét. Komisia jej žiadosť zamietla.
   Žalobkyňa tvrdí, že počas jej poverenia naďalej poberala príjem od svojho maďarského zamestnávateľa a udržiavala svoje bydlisko a finančné záujmy v Maďarsku. Navyše, v Bruseli bývala v zariadenom byte zaobstaranom jej zamestnávateľom.
   Tvrdí, že v judikatúre (1) už bolo rozhodnuté, že úradník má nárok na vyššie uvedené platby a príspevky, ak miesto nástupu do pracovného pomeru je miestom, v ktorom mal úradník bezprostredne pred vymenovaním bydlisko z dôvodu poverenia.
   
      (1)  Vec Mozzaglia/Komisia, T-137/95, Zb. SC s. I-A-619 a II 1657.